《相和歌辞。昭君词》
唐代·张文琮

戒途飞万里，回首望三秦。忽见天山雪，还疑上苑春。

玉痕垂泪粉，罗袂拂胡尘。为得胡中曲，还悲远嫁人。

作者简介：字不详，贝州武城人。生卒年均不详，约唐太宗贞观十四年（公元六四〇年）前后在世。好自书写，笔不释手。贞观中，为治书侍御史。永徽初，献文皇帝颂，优制襃美。拜户部侍郎神龙中，累迁工部尚书，兼修国史。韦后临朝，诏同中书门下三品。旬日，出为绛州刺史。累封平原郡公，卒。文琮著有文集二十卷，（新唐书志及旧唐书本传）行于世。